שיחה:אנטון היסן

message: בעיות בערך:
#הבעייה הקשה ביותר: נטען שהוא שחקן הכדורגל המקצועני השני שיצא מהארון, האם הליגה הרביעית בשבדיה היא מקצוענית? קבוצה מקבילה בארץ הייתה בליגה ב' ואפילו לא הייתה זוכה לערך...
#"היסן הוא חבר לשעבר של קבוצת התאחדות הכדורגל השבדית הלאומית שמתחת לגיל 17" - מה זה אומר? זה פשוט "נבחרת הנוער בכדרוגל" או משהו אחר?  
#"בה הוא משחקת בעונתו השלישית" - לא בעברית ולא ברור מה הכוונה.
#"ה-BBC כינה אותו כ"חד פעמי גלובלי".[4]" לא בעברית, מחקתי. 
#"בעקבות יציאתו מהארון גברה הפופולריות של אוטסיקטנס" אני לא מבין גדול בכדורגל שבדי, אבל ממתי לקבוצה בליגה הרביעית(!) בכדורגל יש בכלל פופלריות שאפשר למדוד? במקום אוהד אחד באים שניים? בברכה, --איש המרק - שיחה 13:04, 30 באפריל 2011 (IDT)
replies: text: הבעיה היותר קשה היא היעדר חשיבות (ורון יודע שאני מאוד מעריך אותו ואת כתיבתו). היסן הוא לא הכדורגלן הראשון שיצא מהארון (פשנו הקדים אותו), כך שטיעון הראשוניות לא תקף כאן. הסיקור של זה הוא כאין וכאפס לעומת הסיקור של פרשת פשנו, אז גם טיעון הבולטות התקשורתית לא תקף כאן. מדובר פה בכדורגלן מאוד מאוד צעיר (אפילו לא בן 21 - כלומר לא מזמן עלה מהנוער), שכל קריירת המשחק הקצרצרה שלו עברה עליו בקבוצות לא ידועות בכלל עם חשיבות מועטה ביותר מבחינה בינלאומית או מקומית. חוששני שאיננו עומד או קרוב לעמוד בקווים המנחים. קוריצה • לול התרנגולות • אהמ • המורשת העולמית. פשוט עולמית! 01:32, 8 במאי 2011 (IDT)
replies: text: :אני מסכים עם ברוקולי לעניין אי החשיבות, אלא אם כן יגיע מישהו (רון?) ויאיר את עינינו בחשיבות שאיכשהו חמקה מאיתנו. שחקן בקבוצה מהליגה הרביעית בשבדיה שיצא מהארון - סו וואט? Lostam - שיחה 02:11, 8 במאי 2011 (IDT)
הכדורגלן המקצועי השני שיצא מן הארון, ועל כך הוא ראוי לערך. הראשוניות, בעניינים האלה, אינה נחלתו של הראשון בלבד, אלא לפחות של העשרה הראשונים. --א 158 - שיחה 17:31, 8 במאי 2011 (IDT)

text: אני בספק אם הליגה הרביעית בשבדיה היא ליגה מקצוענית. קוריצה • לול התרנגולות • אהמ • המורשת העולמית. פשוט עולמית! 17:35, 8 במאי 2011 (IDT)
replies: text: :א 158, אני חייב לציין שאני מוצא את הטיעון שלך תמוה מאוד. עשרת הכדורגלנים הראשונים שיצאו מהארון ראויים לערך, בשל כך בלבד? אתה רציני? זה באמת נראה לך נימוק חשיבות ראוי? "הוא ראוי לערך כי הוא הכדורגלן המקצועני השביעי שיצא מהארון"? מעבר לכך, גם אני, כמו ברוקולי, ממתין למקור שיראה שהליגה הרביעית בשבדיה היא ליגה מקצוענית. Lostam - שיחה 15:16, 9 במאי 2011 (IDT)
replies: text: ::כרגע אנחנו בשני, עדיין לא בשביעי... אני חושב שהבנת שאני לא מתכוון לספירה מדויקת - כל זמן שכדורגלן מחוץ לארון יהיה תופעה חריגה ובולטת, הוא ראוי לערך. --א 158 - שיחה 23:10, 9 במאי 2011 (IDT)
replies: text: ::: אני חושבת שהוא מופיע כערך לא בשל מיקומו בכדורגל בשוודיה, אלא בשל פרסום מיוחד במדיה, ויש לא מעט ערכים כאלה בויקיפדיה שיש להם מקום. מה גם שממה שקראתי הוא השני שיצא מהארון, אולם הצעיר מביניהם ( אפילו ציינתם את צעירותו ואני חושבת שזה כן נושא חשוב כי יציאה מהארון בגיל כה צעיר היא עוד יותר חריגה )ואני חושבת שאין שום בעיה עם קיום הערך על בסיס העובדה הזאת. כמובן שזה לא הערך הכי בולט בויקיפדיה בנושא, אבל עדיין יש לו מקום בעיניי. Itzuvit - שיחה 06:27, 10 במאי 2011 (IDT)
replies: text: ::::ומנין לך שיש לו בולטות תקשורתית כלשהי? בגוגל בעברית הוא לא עובר את ה-100 תוצאות. היו כמה כתבות בתקשורת כשהוא הכריז על זה (יציאה מהארון בגיל 21 היא לא דבר כזה נדיר למיטב ידיעתי), אך הדבר לא נמשך בקביעות. מדובר בשחקן חובבן שבעברו 6 הופעות בלבד בליגת העל השבדית ולא נראה כרגע שהקריירה שלו הולכת לאנשהו. ככדורגלן הוא בוודאי לא זכאי לערך, ופיגורה ציבורית כמו ג'סטין פשנו הוא ממש לא. קוריצה • לול התרנגולות • אהמ • המורשת העולמית. פשוט עולמית! 06:32, 10 במאי 2011 (IDT)
replies: text: ::::: כפי שציינתי, בתור שחקן כדורגל ברור שאין לו מקום פה. והתכוונתי ליציאה מהארון לא באופן כללי, אלא ליציאה מהארון של דמויות הנמצאות בעין הציבור. אתה יכול להתווכח ולהגיד לי, בצדק, שהוא לא בעין הציבור פה, אבל הוא עורר הרבה רעש בשוודיה ובאירופה. בנוסף, אני פשוט הייתי מופתעת שגם אני שמעתי עליו... ואני מתייחסת לעצמי כנייר לקמוס בכל מה שקשור לכדורגל :), אם שמעתי עליו אז שמעו עליו... בכל מקרה, לא כל אדם שלא עובר 100 תוצאות בגוגל בעברית לא צריך להיות פה. אני לא אומרת שזה לא מדד טוב, אבל הוא לא המדד האולטימטיבי, היופי בוקיפדיה הוא שתחת תנאים מסוימים יש בה מקום לכולם, ואני חושבת שיש פה תנאי כזה.Itzuvit - שיחה 07:24, 10 במאי 2011 (IDT)
replies: text: ::::::השאלה ששאלתי (ולא הבהרתי את עצמי כנדרש. אשמתי) היא מנין לך שיש בו עניין תקשורתי מתמשך מעבר לקוריוז שהיה בעיתונים של אתמול שהיום עוטפים איתם את הדגים? קוריצה • לול התרנגולות • אהמ • המורשת העולמית. פשוט עולמית! 08:37, 10 במאי 2011 (IDT)
replies: text: :::::::תקן אותי אם אני טועה, אבל רוב הערכים בויקיפדיה שימשו לעיטוף דגים בשלב זה או אחר. אין זה מעיד דבר על חשיבותם. מסכימה שזה לא הערך הכי חשוב בצד הזה של הקוסמוס, אבל בין זה לבין דורש מחיקה קיים הבדל - וזה ערך קלאסי בעיניי שבו לא היה כל כך נורא אם לא היה נכתב, ספק אם הוא יופיע ברשימת הדחופים, אבל גם אין צורך למחוק אותו ויש לו מקום פה בעיניי. והאמן לי אני הראשונה להעלות על הגרדום כשצריך! בכל נושא בחיים... :) Itzuvit - שיחה 08:58, 10 במאי 2011 (IDT)
replies: text: ::::::::אני חושש שאת אכן טועה. ויקיפדיה העברית ידועה בין הוויקיפדיות כמי שמקפידה מאוד על נושא החשיבות האנציקלופדית. לפעמים ערכים לא-חשובים עוברים את המסננת, אך הם היוצא מן הכלל ולא הכלל. בסופו של דבר יש גם הרבה פרשיות בכדורגל, וזו לא הייתה מדורגת מבחינת חשיבות גם במאה הראשונות. לא מדובר כאן במשהו שיצא מעבר לגבולות המדיה התקשורתית. בימינו לצאת מהארון זה לא כל כך קשה כמו בעבר (אם כי עדיין יש קשיים מסוימים), ולראיה :קטגוריה:להט"בים ובנותיה. קוריצה • לול התרנגולות • אהמ • המורשת העולמית. פשוט עולמית! 09:04, 10 במאי 2011 (IDT)
replies: text: ::::::::: קוריצה אתה גאון :) שכנעת אותי שצריך להשאיר את הערך כי מספיק לראות את כל האדומים בקטגוריה כדי להבין שאין מספיק ערכים כתובים לדמויות שיצאו מהארון. לכן אני אשמח אם במקרה הזה הערך יישאר.Itzuvit - שיחה 09:12, 10 במאי 2011 (IDT)
replies: text: ::::::::::חס וחסה. זה רק אומר שיש ערכים רבים וחשובים יותר שטרם נכתבו. צריך להתמקד בכתיבתם ולא בכתיבה על פרשייה עיתונאית שבדרך לתהום הנשייה (אלא אם היסן יתחיל פתאום לככב באולסוונסקן. קוריצה • לול התרנגולות • אהמ • המורשת העולמית. פשוט עולמית! 09:19, 10 במאי 2011 (IDT)
replies: text: ::::::::::: דווקא מ"ברוקולי" הייתי מצפה שלא יאזכר ירק מתחרה אחר. לעניינינו... בגדול אני מסכימה עם חלק מהדברים שאתה אומר, רק לא עם המסקנה הסופית. האם מדובר בכוכב בכדורגל השוודי = לא! האם מדובר בידיעה החדשותית שקדמה בעוצמתה החדשותית להריגתו של בן לאדן = לא! האם מדובר בפרט חדשותי שהופיע במספר עיתונים ובתוכנית דקומנטרית תוך ייצוג ואומץ לא מבוטל של קבוצת מיעוט נרדפת באוכלוסיית העולם = כן! האם יש משהו ייחודי במקרה שלו? הוא השני שעשה זאת כשחקן כדורגל והצעיר מקודמו= כן. לסיכום: בעד להשאיר את הערך = כן. Itzuvit - שיחה 09:27, 10 במאי 2011 (IDT)
replies: text: :::::::::::: - הרבה דברים מופיעים בעיתונים, ואני בספק עד כמה הייתה לזה התייחסות בתוכניות דוקומנטריות מעבר לטווח הזמן המיידי (אם בכלל הייתה התייחסות בתוכניות דוקומנטריה). ולא ידעתי שהלהט"בים הם קבוצת מיעוט נרדפת. דווקא הייתי בטוח שבעשרות השנים האחרונות יש שיפור מתמיד בזכויותיהם והגנה עליהם בהיבטים שונים. אין משהו ייחודי במקרה שלו כי הוא לא הכדורגלן הראשון שעושה את זה ובוודאי לא הספורטאי הראשון שעושה את זה. קוריצה • לול התרנגולות • אהמ • המורשת העולמית. פשוט עולמית! 09:33, 10 במאי 2011 (IDT)
replies: text: ::::::::::::: שים לב שרשמתי "נרדפת בעולם" ואם יש לך ספק בכך, מציעה לך בפעם הבאה שאתה עוטף דגים תציץ בהם ותנסה להסתכל עליהם מנקודת מבט אחרת .. על זה באמת אין טעם להתווכח. מספר המקומות בעולם בהם להיות להט"ב הוא לא חוקי, דמו מותר, מוקיעים אותו וכו... גם במקומות מסויימים במדינת ישראל. מה גם שהשיח והאווירה הציבורית מקשים. אם אתה אומר לי שמבחינת החברה, משפחה וכו.. זה שווה ערך אם הילד הוא כזה או כזה... אז צר לי להגיד לך שהקידמה לא הגיע לכל תחום. ברור שיותר ויותר אנשים מתייחסים אחרת לדברים, אבל רבים האנשים שלא, אחרת לצאת מהארון היה דבר קל ושבשגרה בכל מקום על פני כדור הארץ.. וזה לא. כפי שציינת יש שיפור, אבל יש עוד תהליך ארוך והשיפור בעיקר במקומות מסויימים, במקומות אחרים פחות מרגישים אותו. אם מה שהיית אומר היה מראה של המציאות הייתי מסכימה, אבל הדבר אינו נראה כך באמת, לכן בעד השארת הערך כי בעולם שלנו יש לו חשיבות, הלוואי והייתי חיה בעולם שלא, אבל זה המצב. Itzuvit - שיחה 09:55, 10 במאי 2011 (IDT)
replies: text: ::::::::::::::אינני מתעלם מהקשיים העומדים בפני קהילת הלהט"ב, אך מה לעשות שהיום יציאה מהארון (ועוד כזו שלא זכתה לתשומת לב תקשורתית בינלאומית) זה לא כמו בעבר. ומה היה קורה אם היסן היה שחקן באיזה ליגה אזורית בשבדיה? גם אז היה זכאי לערך? יש כאן בקושי פרשייה תקשורתית. קוריצה • לול התרנגולות • אהמ • המורשת העולמית. פשוט עולמית! 10:13, 10 במאי 2011 (IDT)
replies: text: ::::::::::::::: אין צורך להתייחס לשאלה ההיפותטית ששאלת, היות ולא זה המצב. המצב הוא שלמרות שלא מדובר בקרם דה לקרם, עדיין מדובר בקבוצה, ולא בארבעה ילדים ושער מפלסטיק וביחד עם שאר הדברים שציינתי בשיח המעניין פה הערך בעיניי לא צריך להמחק. ויש לזה חשיבות מספקת כדי להשאר. Itzuvit - שיחה 10:26, 10 במאי 2011 (IDT)
replies: text: ::::::::::::::::העניין הוא שזה בדיוק המצב, כי הקבוצה הנוכחית של היסן משחקת בליגה שמחולקת לשישה אזורים. קוריצה • לול התרנגולות • אהמ • המורשת העולמית. פשוט עולמית! 10:31, 10 במאי 2011 (IDT)
replies: text: ::::::::::::::::: השער שלהם עשוי מפלסטיק? כי אם כן, אני בעד מחיקת הערך, אבל במידה ולא..זאת עדיין קבוצה פשוט לא השתכנעתי. כפי שציינתי, מסכימה עם רוב מה שאתה אומר, רק לא עם השורה התחתונה. לא הערך הכי חשוב בעולם, אבל גם לא ככזה שדורש מחיקה. שחקן יוצא מהארון, עיתון בריטי - לא רק משוודי (מקומי), מחוץ למדינה בחר להתייחס ליציאה הזאת.גם ראיתי את מספר הספורטאים הלהט"בים , יש שם 20+ אני חושבת שלא יזיק עיבוי לקטגוריה בערך שהוא לא חשוב מאוד, אבל חשוב מספיק כדי להשאר. Itzuvit - שיחה 10:36, 10 במאי 2011 (IDT)
replies: text: ::::::::::::::::::מה לעשות רק שאבא שלו (גלן היסן) כיכב בליברפול בעבר? לא פלא שעיתונים בממלכה המאוחדת התעניינו בו, אבל זה היה בגלל אביו ולא בזכות עצמו. קוריצה • לול התרנגולות • אהמ • המורשת העולמית. פשוט עולמית! 10:39, 10 במאי 2011 (IDT)
replies: text: ::::::::::::::::::: העניין הוא שזה לא נורא שבין היתר אתה הבן של. יש לא מעט ערכים בוויקיפדיה של אנשים שרוב עולמם בנוי מזה, אבל יש עוד תוספות אז משאירים אותם. זה שמדובר בבן של.. שיוצא מן הארון זה רק מרגיש לי שזה הרבה יותר קשה עבור אותו בן, ומעניק תמונת מציאות יותר מעניינת לערך. Itzuvit - שיחה 10:53, 10 במאי 2011 (IDT)

message: כדורגלן מליגה רביעית, בשוודיה, בעמדת מגן. הוא גם אפילו לא איש הציבור השוודי הראשון שיצא מהארון ולא הכדורגלן השוודי הראשון שיצא מהארון. פשוט לא אנציקלופדי (אולי למעט בויקי השוודית).   עִדּוֹ - שיחה 13:46, 10 במאי 2011 (IDT)
replies: text: סיכום (שלי) לעמדת ההגנה: כדורגלן שיוצא מן הארון הוא עדיין תופעה נדירה, מיוחדת, ומעוררת הדים רבים. היסן מתואר בתור הכדורגלן המקצועני השני בסך הכל, בעולם כולו, שיצא מן הארון, ומכאן חשיבות הערך. דקדוקי העניות בדבר מעמדה של קבוצתו לא הטרידו את מי שכתב עליו עד עתה, ואינם אמורים להטריד גם אותנו. היסן הפך לכדורגלן מקצועני בקבוצתו הקודמת (או שמא לפני הקודמת). המעבר, עקב פציעה, לליגה נמוכה יותר ולקבוצה משפחתית יותר, רק מגבירים את העניין בסיפורו. --א 158 - שיחה 12:10, 14 במאי 2011 (IDT)
replies: text: : מסכים עם א 158. BAswim - שיחה 12:25, 14 במאי 2011 (IDT)
thread_title: חוסר חשיבות

message: הבנתי שהפתיח אינו טוב ואינו מסביר את חשיבות הערך ולכן שיניתי אותו. חשיבות הערך אינה בהיותו כדורגלן מוביל (הוא לא), אלא ביציאה שלו כדורגלן מהארון.
thread_title:  שינוי הפתיח